open-index/open-wikipedia-markdown huggingface dataset:
Voi juku – mikä lauantai

**Voi juku – mikä lauantai** on joulukuussa 1979 ensi-iltansa saanut suomalainen komediaelokuva, jonka on ohjannut, osittain käsikirjoittanut ja tuottanut Visa Mäkinen. Elokuva oli Mäkisen debyytti ohjaajana. Elokuvan pääosissa nähdään muusikkona paremmin tunnetuksi tullut Erkki Liikanen, Pirjo Siiskonen, Riitta Käpynen ja Timo Nissi.

Elokuvassa kaksi kesäleskeksi jäänyttä kotirouvaa lähtee viikonlopuksi saunomaan ja kohtaa mielenkiintoisia tyyppejä. Elokuva kuvattiin syyskuussa 1979 kokonaisuudessaan Porissa.

Elokuva on julkaistu VHS-kasettina vuosina 1989, 1992 ja 1995. DVD-levynä elokuva on julkaistu kahdesti vuosina 2009 ja 2017. Elokuva on esitetty vain kerran televisiossa MTV2-kanavalta 5. elokuuta 1982, jolloin se sai katsojia 682 000.

## Tuotanto
Elokuvan käsikirjoitus syntyi Visa Mäkisen ja hänen vaimonsa Margitin yhteistyönä. Elokuvan 200&nbsp;000 markan budjetista kolmannes oli tuotantoluottoa Suomi-Filmilta ja loput pankkilainaa. Lainan vakuutena oli Mäkisten omakotitalo. Ammattinäyttelijöitä tuotannossa olivat vain Timo Nissi ja Seppo Louko. Kuvaukset tapahtuivat Porissa syyskuun 1979 aikana. Elokuvan leikkaajaksi oli ilmoitettu Cristian Achander, jonka oikea nimi oli Heikki Arala. Elokuvan ensi-esitys oli Kino-Palatsissa Porissa 21. joulukuuta 1979. Varsinainen ensi-iltakierros alkoi helmikuussa 1980. Katsojia elokuva keräsi reilut 30&nbsp;000.

## Näyttelijät

#### Kreditoimattomat näyttelijät

## Muut tekijät
* Matti Pulliainen - teknillinen ohjaus
* Hannu Kuokkanen - äänittäjä
* Margit Mäkinen - kuvaussihteeri
* Veli-Matti Lehtonen - järjestäjä
* Reijo Varpainen - järjestäjä
* Hannu Lumme - äänitysassistentti
* Leena Palmu - negatiivinleikkaus

Visa Mäkinen muusikko (laulu)
Hannu Lumme musiikkitehosteet (äänitysassistentti)

Hannu Lumme musiikin sovitus, muusikko (viulukone / musiikkikappale Nukku-Matti)
Leena Palmu negatiivinleikkaus
Kokoonpanot
Freeway musiikki

## Soundtrack
# 
# 
# 
# 
# 
# 
# 
# 
# 
# 
# 

### Kokoonpanot
#### [[Purema]] <small>(3, 7)</small>
* Matti Aalto - piano ja sähköurut
* Seppo Hakala - sähköbasso
* Matti Nurmi - rummut
* Matti T. Tuominen - kitara

#### [[Johnny Savage and the Riders]] <small>(4)</small>
* Johnny Savage – laulu
* Jukka Hakoköngäs - alttosaksofoni
* Hannu Lemola - rummut
* Tapio Niemelä - piano ja sähköurut
* Jukka Ristseppä - kitara
* Hannu Vihunen - basso

#### [[Hurriganes]] <small>(6, 8)</small>
* Henry "Remu" Aaltonen - laulu ja rummut (rummut: 6)
* Cisse Häkkinen - basso
* Tomi Parkkonen - rummut (8)
* Ile Kallio - kitarat
* Jim Pembroke - kosketinsoittimet

## Arvioita
*[[Video-opas]]* vuodelta 1994 antaa elokuvalle 1–5 tähden sijasta pommin, mikä vastaa sanallista arviota ”täysin epäonnistunut tekele”.

## Lähteet
Ernst Fehr

**Ernst Fehr** (s. 21. kesäkuuta 1956 Hard, Vorarlberg, Itävalta) on itävaltalais-sveitsiläinen taloustieteilijä. Hän on Zürichin yliopiston Kokeellisen taloustieteen laitoksen johtaja. Hän on tutkinut erityisesti ihmisen yhteistyön evoluutiota, varsinkin vastavuoroisuutta ja uusklassisen taloustieteen vallitsevan rationaalisen valinnan teorian rajoituksia. 

Fehr opiskeli taloustieteitä Wienin yliopistossa. Hän valmistui maisteriksi vuonna 1980 ja tohtoriksi vuonna 1986. 

Hän on tehnyt tutkimusta myös neurotaloustieteen, behavioristisen taloustieteen ja kokeellisen taloustieteen aihepiireistä.

Hän on ollut Academia Europæan jäsen vuodesta 2009.

## Teoksia
* Ernst Fehr, Joseph Henrich, Robert Boyd, Colin Camerer, Samuel Bowles, Herbert Gintis (2004): *Foundations of human sociality: economic experiments and ethnographic evidence from fifteen small-scale societies.* Oxford New York: Oxford University Press. .
* Ernst Fehr, Herbert Gintis, Samuel Bowles, Robert Boyd (2005): *Moral sentiments and material interests: the foundations of cooperation in economic life*. Cambridge, Massachusetts: MIT Press. .
 
## Lähteet

## Aiheesta muualla
* Ernst Fehr/University of Zurich  (econ.uzh.ch)
* Ernst Fehr, syyskuussa 2021 Fehr oli IDEASin taloustieteilijöiden maailmanlistan sijalla 82 (Top 10% Authors, as of September 2021)  (ideas.repec.org)
Pi pi pil... pilleri

**Pi pi pil… pilleri** on vuonna 1982 ensi-iltansa saanut Visa Mäkisen elokuva. Siinä potenssia lisäävän seksilääkkeen keksinyt professori (Matti Ruohola) kokeilee keksintöään käytännössä eräässä kylpylässä.

## Vastaanotto
Murskaavista arvosteluistaan huolimatta elokuva sai teatterikierroksellaan kahdeksalla esityskopiolla vajaat 44&nbsp;000 katsojaa. Kolmoskanavan televisioesityksessä Club Erotica -ohjelmassa elokuun lopulla 1992 katsojia oli 477&nbsp;000. Sen yhteydessä Jussi Karjalainen totesi *[[Helsingin Sanomat|Helsingin Sanomissa]] Pi pi pil... pillerin* olevan ”Suomen kaikkien aikojen typerin elokuva. Ehkä. Toivottavasti.” *[[Video-opas|Video-oppaassa]]* vuodelta 1994 *Pi pi pil… pilleri* saa 1–5 tähden sijasta pommin, joka vastaa sanallista arviota ”täysin epäonnistunut tekele”. Myöhemmässä TV-maailman kolumnissa kriitikko Henri Waltter Rehnström huomauttaa, miten Mäkisen elokuvaan on lainailtu suoraan musiikkia sekä tematiikkaa amerikkalaisesta pornoelokuvasta *Rollerbabies* (1976). 

## Lähteet
Alta GP

**Alta GP** oli Geoff Taylorin suunnittelema Formula 1 -auto, jota Alta-talli käytti kausina  ja .

## Formula 1 -tulokset
Flaming Youth

**”Flaming Youth”** on yhdysvaltalaisen rockmusiikkia esittävän Kiss-yhtyeen kappale ja single vuodelta 1976. Se on viides raita yhtyeen studioalbumilla *[[Destroyer]]*. Kappaleen ovat säveltäneet soolokitaristi Ace Frehley, rytmikitaristi ja laulaja Paul Stanley, basisti ja laulaja Gene Simmons sekä *Destroyer*-albumilla tuottajan roolissa toiminut Bob Ezrin.

Kappale ilmestyi singlenä 10. huhtikuuta 1976 b-puolenaan Paul Stanleyn säveltämä "God of Thunder", ja se nousi Billboardin singlelistalla Yhdysvalloissa korkeimmillaan sijalle 74 ja Suomessa virallisen singlelistan sijalle 30. "Flaming Youth" sijoittui albumin neljän singlejulkaisun - "Flaming Youth", "Shout It Out Loud", "Detroit Rock City" ja "Beth" - osalta kaikkein heikoimmin listoille Yhdysvalloissa, eikä siitä koskaan muodostunut mainittavaa hittiä.

Kiss esitti "Flaming Youthia" konserteissaan ahkerasti etenkin *Destroyeria* seuranneella maailmankiertueellaan, mutta se on sittemmin jätetty pois eikä yhtye ole esittänyt kappaletta muutamaa poikkeusta lukuun ottamatta enää 1970-luvun jälkeen. Kappaleen nimi juontaa juurensa samannimisestä newyorkilaisyhtyeestä, jonka lämmittelyesiintyjänä Kiss oli esiintynyt uransa alkutaipaleella. Bob Ezrin innostui nimestä ja halusi työstää albumille samannimisen kappaleen, joten hän yhdisti albumin ylijäämämateriaalia jonka seurauksena Ezrin, Stanley, Simmons ja Frehley sävelsivät kappaleen lopulliseen muotoonsa. Esimerkiksi kappaleen pääriffi oli Simmonsin kirjoittamasta kappaleesta "Mad Dog", joka on sittemmin julkaistu alkuperäisessä muodossaan Kissin *[[The Box Set]]iltä*.

Sessiomuusikko Dick Wagner soitti Ace Frehleyn sijasta kappaleen soolokitaraosuudet Paul Stanleyn soittaessa rytmikitaraa.

## Kappaleet
# 
#

## Kokoonpano
* Paul Stanley – rytmikitara, päälaulu 
* Gene Simmons – bassokitara, taustalaulu
* Peter Criss – rummut ja taustalaulu

* Dick Wagner – soolokitara

## Lähteet
* 

### Viitteet
Perceptor

**Perceptor** on hahmo fiktiivisessä Transformers-universumissa.

## The Transformers
Alkuperäisessä ''Transformers''-sarjassa Perceptor on tutkija, joka muuttuu mikroskoopiksi, tai lasertykiksi. Hän on Optimus Primen jälkeen älykkäin Autobotti. Perceptorin tiedonjano on sammumaton ja se jättää kaiken muun varjoonsa. Hän on Maassa kuin kullankaivaja, joka löytää uuden kultasuonen ja mässäilee rikkauksilla, joiden loppumisesta hänellä ei ole tietoa.

Perceptorin erikoistehtävänä on tutkia, miten Autobotit parhaiten sopeutuisivat Maan olosuhteisiin, ja myös miten maan vieras ympäristö vaikuttaa Autobotteihin. Perceptor tuntee kaikki tieteenalat, mutta hän on erikoistunut metallikirurgiaan, molekyylikemiaan ja sähkötekniikkaan. Mikroskooppimuodossaan hän voi suurentaa kohteen jopa 10 000 -kertaiseksi. Tykkimuodossa hän voi ampua tarkasti 3 200 kilometrin päähän. Hän voi käyttää tykkiä robottimuodossaan,mutta hän voi muuttaa sen myös liikkumattomaksi kenttätykiksi. Eräässä tuotantopöydälle jääneessä alkuperäisen piirrossarjan jaksossa nähtiin Perceptorin alkuperäinen Cybertron-muoto: avaruusalus, jota jakson nähneet ovat kuvailleet Legoista rakennetun lenkkitossun näköiseksi.

## Unicron-trilogia
*[[Transformers: Armada]]ssa* ja *[[Transformers: Energon]]issa* Perceptor koostuu kolmesta Mini-Conista:  High Wiresta, Sureshockista ja Grindorista. Armadassa Perceptor on lasten ystävä ja kokoonsa nähden hyvä taistelija. *Energonissa* Perceptor on Kickerin ystävä, vaikka rooli onkin pienempi kuin *Armadassa*.

## Transformers: Animated
*[[Transformers: Animated]]issa* Perceptor on Autobottien Tiedeministeriön johtaja ja yksi Suureuvoston jäsenistä Alpha Trionin ohella. Hän vastasi myös luotettavan insinöörinsä, Wheeljackin, ohella Omega Supremen rakentamisesta 4 miljoonaa vuotta sitten. Perceptorilla ei ole sarjassa ääninäyttelijää ollenkaan. Hänen puheroolinsa on tehty PlainTalk-puheentunnistusohjelmalla.

## Transformers: Rescue Bots Academy
''Transformers: Rescue Bots Academyssa'' Perceptor toimi ennen Optimus Primen tiedeupseerina, ja hän ja Bumblebee ovat olleet pitkäaikaisia ystäviä. Kun Bumblebee ja Wedge olivat pelastamassa kivimäisiä avaruusolentoja, Bumblebee kutsui hänet auttamaan heitä. Ja kun tehtävä oli suoritettu, hänestä tuli Rescue Botti-akatemian matikka- ja tiedeopettaja.

## Aiheesta muualla
*Lisätietoa Perceptorista TFWIKI.Netissä, Transformers-aiheisesta wikiassa
Montreal AAA

**Montreal AAA** () on Montrealista, Kanadasta tuleva urheiluseura, joka on saavuttanut menestystä useista eri lajeista. Seurasta on tullut muun muassa moukarinheiton ja uinnin olympiavoittajia.

Seura perustettiin vuonna 1881, kun paikalliset pyöräily-, lumikenkä- ja lacrosseseurat yhdistyivät. Seura on voittanut jääkiekon Stanley Cupin vuosina 1893, 1894 ja 1902. Se on voittanut myös jääkiekon Allan Cupin vuonna 1930. Amerikkalaisessa jalkapallossa seura voitti Grey Cupin vuonna 1931. Nykyisin seura keskittyy kuntosalin ylläpitoon nimellä Club Sportif MAA.

## Aiheesta muualla
*Kotisivut
Pekka ja Pätkä (televisiosarja)

**Pekka ja Pätkä** on Visa Mäkisen ohjaama ja tuottama, *[[Pekka Puupää]]* -sarjakuvan hahmoihin perustuva suomalainen televisiosarja, jonka MTV esitti vuonna 1986. Sarjan jaksot on julkaistu vuonna 2003 DVD- ja VHS-julkaisuina nimillä *Pekka Puupää seikkailee* ja *Pekka Puupää tositoimissa*. Vuonna 2017 VL-Media julkaisi uudet painokset sarjan DVD-julkaisuista.

Visa Mäkinen teki ensimmäisen *Pekka Puupää* -elokuvansa *[[Pekka & Pätkä ja tuplajättipotti]]* vuonna 1985. Elokuva ei menestynyt, ja sitä kävi teattereissa katsomassa vain noin 4&nbsp;000 katsojaa. Elokuva pilkottiin televisiosarjaan kolmeksi jaksoksi, joissa Esko Roineen esittämä Pekka näkee unta toisesta Pekasta. Keväällä 1986 esitetty televisiosarja oli menestys. Sen suosio rohkaisi Mäkistä tekemään samana vuonna samasta aiheesta vielä toisen elokuvan *[[Pekka Puupää poliisina]]*.

## Jaksot

## Näyttelijät
* Esko Roine – Pekka Puupää
* Jaakko Kallio – Pätkä
* Kristiina Elstelä – Justiina Puupää
* Ilmari Saarelainen – talonmies Pikkarainen

## Lähteet
Beth

”**Beth**” on hard rock -yhtye Kissin kappale albumilta *[[Destroyer]]*. Saavutettuaan sijan 7 vuonna 1976 se on ollut Kissin korkeimman sijan saavuttanut kappale Yhdysvalloissa. Se oli heidän ainoa Top&nbsp;10 -kappaleensa Yhdysvaltain singlelistoilla, kunnes ”Forever” albumilta *[[Hot in the Shade]]* saavutti sijan 8 vuonna 1990.

Kappaleen, jonka alkuperäinen nimi oli ”Beck”, kirjoitti ja lauloi rumpali Peter Criss. ”Beth” oli viime hetken lisäys *Destroyerille*, sillä Paul Stanley ja Gene Simmons eivät alkujaan halunneet sitä levylle, mutta yhtyeen manageri Bill Aucoin puhui heidät ympäri.

## Vastaanotto
Kun single julkaistiin, ”Beth” oli aluksi kappaleen ”Detroit Rock City” B-raitana. Silti radioasemilla ”Beth” sai enemmän soittoa kuin A-raita ja oli muutenkin radioasemien suosikki, joten KISS ja Casablanca Records päättivät vaihtaa ”Bethin” A-raidaksi ja ”Detroit Rock Cityn” B-raidaksi ja siten se menestyi vielä paremmin.

Vuonna 1977 kappale voitti People’s Choice Award -palkinnon.

## Muuta
Suomalainen hiphop-yhtye Nuera samplasi Bethiä kappaleeseensa ”Don’t Touch the Mike”, joka löytyy yhtyeen vuonna 2000 julkaistulta albumilta *[[Honesty]]*.

## Lähteet
Italialaissodat

**Italialaissodat** eli **suuri Italian sota** oli sarja pääasiassa Italiassa vuosina 1494–1559 käytyjä sotia, joihin osallistui pääosa Euroopan silloisista suurvalloista. Sodat saivat alkunsa Ranskan kuningas Kaarle VIII:n laajentumispyrkimyksistä Italiaan Milanon herttuakunnan ja Napolin kuningaskunnan suhteen, mutta laajenivat lopuksi koskemaan muitakin alueita. Sotia leimasi jatkuva voimasuhteiden muutos, kun taistelevien osapuolten liittokunnat muuttivat muotoaan.

Eurooppalainen sodankäyntitaito kehittyi huomattavasti italialaissotien aikana tykkien, bastionijärjestelmän sekä jalka- ja ratsuväen taktiikan ja aseistuksen suhteen.

Italialaissodat päättyivät vuonna 1559, kun Espanja eli Kastilian kruunu sai itselleen Milanon herttuakunnan ja Napolin kuningaskunnan. Hävitys Italiassa siirsi Euroopan taloudellista ja kulttuurista painopistettä pohjoisemmaksi.

## Tärkeimmät taistelut
*Fornovon taistelu 1495
*Gariglianon taistelu 1503
*Cerignolan taistelu 1503
*Agnadellon taistelu 1509
*Ravennan taistelu 1512
*Novaran taistelu 1513
*Marignanon taistelu 1515
*Bicoccan taistelu 1522
*Pavian taistelu 1525
*Rooman valloitus 1527
*Landrianon taistelu 1529
*Ceresolen taistelu 1544
*Saint Quentinin taistelu 1557
*Gravelinesin taistelu 1558

## Lähteet

## Aiheesta muualla
Three Imaginary Boys

**Three Imaginary Boys** on englantilaisen rockyhtye The Curen esikoisalbumi vuodelta 1979. Se sisältää yhtyeen silloisen basistin, Michael Dempseyn, laulaman coverversion Jimi Hendrixin ”Foxy Ladystä”. Albumi julkaistiin uudelleen masteroituna vuonna 2004, jolloin siihen liitettiin toinen CD aiemmin julkaisemattomia kappaleita. Esikoisalbumilla kuuluvat vielä yhtyeen perustamisvaiheen Buzzcocks-vaikutteet varsinkin kappaleissa Object ja It's Not You. 

## Kappaleet
### Alkuperäinen julkaisu
# 
# 
# 
# 
# 
# 
#  (Hendrix)
# 
# 
# 
# 
# 

Cd-levyllä myös 13. bonuskappale "The Weedy Burton", jota ei ole merkitty albumin kappaleluetteloon. Vinyyliversiosta se puuttuu.

### 2004 -uudelleenjulkaisu
**Levy yksi**

Sama kuin alkuperäisessä julkaisussa.

**Levy kaksi**
#  (studiodemo 10/77 - ei aiemmin julkaistu) *
#  (studio demo 11/77) *
#  (live *The Rocket*issa, Crawleyssä 12/77 - albumilta Curiosity) *
#  (studiodemo 1/78 - ei aiemmin julkaistu) *
#  (Robert Smithin kotitekoinen demo 2/78) *
#  (kotitekoinen demo 3/78 - ei aiemmin julkaistu) *
#  (kotitekoinen demo 4/78) *
#  (Chestnut-studiossa äänitetty demo 5/78 - albumilta Curiosity)
#  (Chestnut-studiossa äänitetty demo 5/78)
#  (Chestnut-studiossa äänitetty demo5/78)
#  (Chestnut-studiossa äänitetty demo 5/78)
#  (studio-otos 10/78 - ei aiemmin julkaistu)
#  (aka "I Don't Know") (studio-otos 10/78 - ei aiemmin julkaistu)
#  (studio-otos 10/78 - )
#  (Boys Don't Cry -albumin alkuperäisestä versiosta)
#  (albumilta Don't Cry)
#  (albumilta Boys Don't Cry)
#  (livenä Nottinghamissa 10/79 - albumilta Curiosity)
#  (livenä Nottinghamissa 10/79)
#  (livenä Nottinghamissa 10/79)

## Kokoonpano
### The Cure
* Michael Dempsey - basso ja laulu kappaleessa "Foxy Lady"
* Robert Smith - kitara ja laulu
* Lol Tolhurst - rummut
* Porl Thompson - kitara *-merkityissä kappaleissa

### Tuotanto
Albumi on äänitetty ja miksattu Lontoon Morgan Studiosilla Englannissa, tuottajana oli Chris Parry.

## Lähteet
Mars 3

**Mars 3** oli Neuvostoliiton vuonna 1971 Marsia tutkimaan lähettämä avaruusluotain. Luotain oli kaksiosainen: se koostui kiertorataosasta ja laskeutumiskapselista. Mars 3 laukaistiin 28. toukokuuta 1971 ja laskeutumiskapseli irroittautui luotaimesta 2. joulukuuta 1971 laskeutuakseen planeetan pinnalle.

Mars 3:n laskeutujan lähetin lopetti toimintansa 20 sekuntia laskeutumisen jälkeen tuntemattomista sysistä eikä signaalia enää tullut Maahan asti. Ei ole tiedossa, oliko kyse laskeutujan viasta vai kierorataosasta johtubasta viestinnän viiveestä. Luotain lähetti kuvan, josta ei saanut selvää yksityiskohdista ja valaistus oli heikko, mutta tämä virhe saattoi johtua Marsissa tuolloin olleesta pölymyrskystä. Toisten lähteiden mukaan tämä oli valheellista propagandaa, jolla haluttiin peittää operaation täydellinen epäonnistuminen. 

Vuonna 2013 Marsin pinnalta otetuista kuvista löydettiin osia, jotka saattoivat olla Mars 3:n jäännökset.NASA Mars Orbiter Images May Show 1971 Soviet Lander  NASA 11.4.2013.  Viitattu 14.9.2021

Luotaimen edeltäjä oli Mars 2 ja näiden jälkeen lähetettiin Marsiin vielä luotaimet 4, 5, 6 ja 7. Mars 2 ja 3 olivat rakenteeltaan samanlaisia avaruusluotaimia.

## Lähteet
* 

### Viitteet

## Aiheesta muualla

*Mars 3:n laskeutujan lähetys katkeaa, engl.
*Soviet mars images
*mars 3 
*Ensimmäisellä Mars-mönkijällä oli huonoa tuuria  – Tiedetuubi.fi
Aliens versus Predator (sarjakuva)

**Aliens versus Predator** on Dark Horse Comicsin vuosina 1989–1991 julkaisema sarjakuva. Sarjakuvaa julkaistiin *Dark horse Presentsin* numeroissa 34–36 ja omana julkaisuna *Aliens vs. Predator 1–4*. Kokooma-albumi kaikista jaksoista julkaistiin vuonna 1991 (isbn 1-878574-27-2). Sarjakuvan käsikirjoitti Randy Stradly. Kuvituksesta ja tussauksesta vastasivat Phil Norwood, Chris Warner, Karl Story ja Robert Campanella. 

Sarjakuva yhdisti ensimmäistä kertaa kaksi science fiction -elokuvien kuuluisaa hirviötä.
Teoksessa esitettiin ensimmäistä kertaa myöhemmin käytetty ajatus Predator-lajin metsästysretkistä osana heimojen initiaatiomenoja.

Sarjakuvan ensimmäiset kolme jaksoa ”The Cracks in Our Technology”, ”The Old Ways Seem More Honest” ja ”A change of Scenery” pohjustavat lopun tarinan kuvaamalla miten Predator istuttaa Alienia eri planeetoille myöhempää miehuuskoetta varten. Sarjakuvan loput jaksot ”Somebody’s Idea of Paradise”, ”Weve got an Emergency Here”, ”Never Align Yourself With a Loser”, ”I’ll Remember You” ja ”Trophies” kuvaavat pieleen mennyttä miehuuskoetta kuvitteellisella planeetta Ryushilla.

Sarjakuvan jälkeen Alien vs. Predator -teema on toistunut muissakin medioissa, kuten elokuvissa (*[[Predator 2]]* -elokuvan lopussa voitonmerkkien joukossa roikkuva alienin kallo, *[[Alien vs. Predator (elokuva)|Alien vs. Predator]]*), kirjoissa ja videopeleissä.
Hästholmen

**Hästholmen** on  Uudellamaalla Loviisan kaupungissa Lappomin kylässä sijaitseva saari. Se sijaitsee Loviisan keskustasta on noin 15 kilometriä kaakkoon. Valtatieltä 7 sinne johtaa Saaristotie ja Atomitie (1583), ja Kirmosundin salmen ylitse 200 metriä pitkä pengertie ja silta. Saaren ja sen pohjoispuolella olevan niemen eteläkärjen omistaa Fortum, jonka omistuksessa on maata noin 170 hehtaaria. Lähin taajama on Valkon kylä. Saari on noin 1,5 km pitkä ja 0,6 km leveä, ja sen korkein kohta on 16 metriä. Saarella on helikopterikenttä.

Saaressa on Suomen ensimmäinen ydinvoimala Loviisan ydinvoimala. Lisäksi siellä on 1987 perustettu kalanviljelylaitos Loviisan Smoltti, joka hyödyntää voimalaitoksen lauhdevettä. Saaren kaavassa on sen eteläosassa varaus uuteen teollisuusrakentamiseen.

Voimalan jäädytysvesi otetaan saaren länsipuolelta Hudöfjärdenistä ja johdetaan mereen Hästholmsfjärdeniin noin 8–11 °C lämmenneenä.

## Lähteet
Boys Don’t Cry (The Curen albumi)

**Boys Don’t Cry** on englantilaisen rock-yhtye The Curen vuonna 1980 julkaistu albumi. Se on Yhdysvaltain markkinoille muokattu versio *[[Three Imaginary Boys]]* -albumista. Alkuperäisen version kappaleet ”Object” ja ”World War” poistettiin kaikista uusintapainoksista, ja ”Object” korvattiin ”So What” -kappaleella alkaen vuodesta 1986. Alkuperäisellä kappalelistalla varustettuja CD-levyjä ehdittiin julkaista jonkin verran, mutta ne ovat todella harvinaisia.

## Kappaleet
# 
# 
# 
# 
# 
# 
# 
# 
# 
# 
# 
# 
# 

### Uusintapainoksen kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Robert Smith – kitara ja laulu
* Michael Dempsey – basso
* Laurence Tolhurst – rummut

## Arviot
* Allmusic: 
* Robert Christgau: B+

## Aiheesta muualla
* Boys Don't Cry discogs.com -sivustolla

## Lähteet
Vilkutus

**Vilkutus** on ihmisen ele. Siinä käsi tai kädet nostetaan ylös, suoristetaan sormet, paljastetaan kämmen eteenpäin toista ihmistä kohti, ja heilutetaan kättä sivuttaissuunnassa edestakaisin. Nykyisin vilkutetaan lähinnä hyvästeltäessä jonkin matkan päästä, yleensä oikealla kädellä.

Alkuperäinen vilkutuksen merkitys lienee ollut aiheuttaa sivuttaisliikettä, jotta toinen ihminen havaitsisi vilkuttajan tai näkisi tämän paremmin. Vilkutuksella on voitu varoittaa tai kertoa oma sijainti. Tervehdyksessä, jossa kämmen on näytetty toiselle, on voinut olla myös merkityksenä osoittaa olevansa aseeton, ja että käsi ei ole nyrkissä kuten vihaisella voi olla. Tähän arvellaan perustuvan myös kättelyn.

## Aiheesta muualla
Luettelo Mars-luotaimista

Tämä on luettelo ensisijaisesti **Marsia tutkimaan lähetetyistä luotaimista**. Marsia kohti alettiin jo vuonna 1960 lähettää miehittämättömiä avaruusluotaimia. Maasta Marsiin kannattaa lähettää luotaimia noin kahden vuoden välein niin sanottujen laukaisuikkunoiden kuluessa, joissa planeettojen väliset asennot ovat sopivia Marsiin kohtalaisen nopeasti ja pienin polttoainekustannuksin lentämiseksi.

## Poimintoja Mars-luotaimista
14. kesäkuuta 1965 amerikkalainen Mariner 4 lensi Marsin ohi paljastaen planeetan kraatterit. Lisää kuvia lähettivät 1960-luvun lopulla amerikkalaiset Mariner 6 ja 7. Amerikkalaisten menestys jatkui 1971 ensimmäisellä kiertorataluotaimella Mariner 9:llä, joka kartoitti koko planeetan pinnan. 1970-luvulla Neuvostoliiton Mars-ohjelma kärsi monia takaiskuja varsinkin laskeutumisyrityksissä. 1976 amerikkalaiset onnistuivat laskeutumaan ensimmäistä kertaa Marsiin Viking 1 ja Viking 2 -luotaimilla.

Neuvostoliiton 1988 laukaistut Fobos-luotaimet menetettiin Marsin lähellä. Myös Venäjän Mars 1996 -ohjelma meni pieleen. Japanin ensiyritys Nozomi epäonnistui myös. 1996 lähetetty Yhdysvaltain Mars Pathfinder laskeutui Marsin pinnalle, mutta Mars Polar Lander epäonnistui. Amerikkalaiset Mars-mönkijät (engl. lyhenne MER) *[[Spirit (luotain)|Spirit]]* ja *[[Opportunity]]* saapuivat Marsiin tammikuussa 2004 ja ovat kestäneet toiminnassa pitkästi yli odotusten. Samoihin aikoihin Esan ensimmäinen Mars-luotain Mars Express kiersi Marsia ja kuvasi muun muassa amerikkalaisten Mars-kulkijoiden laskautumispaikan.  Amerikkalaisten Phoenix laukaistiin 2007 ja se laskeutui onnistuneesti 26. toukokuuta 2008.

2014 Intia onnistui Mars Orbiter Missionilla asettumaan kiertoradalle. Vuonna 2012 Marsiin laskeutunut Nasan Mars Science Laboratory avasi uuden kokoluokan Mars-kulkijoihin. Vuonna 2021 sekä Arabiemiirikunnat että Kiina onnistuivat saamaan ensi kertaa luotaimensa Marsin kiertoradalle.

## Mars-luotaimia
### 1960-luku

### 1970–1980-luvut

### 1990-luku

### 2000-luku

### 2010-luku

### 2020-luku

### Suunnitteilla

## Lähteet

## Aiheesta muualla
HAL-00

**HAL-00** on suomalaisen Virtanen-yhtyeen debyyttialbumi. Se julkaistiin vuonna 1974.

## Kappaleet
;A-puoli
#
#
#
#
#
#

;B-puoli
#
#
#
#
#
#

**CD:n bonuskappaleet**
#
#

## Kirjallisuutta
*
Rybinsk

**Rybinsk** () on runsaan 200&nbsp;000 asukkaan kaupunki Jaroslavlin alueella Venäjällä. Se sijaitsee Volgan ja Šeksnan yhtymäkohdassa. 

## Historia
### Varhaiset vaiheet
Rybinsk on yksi slaavien vanhimpia kaupunkeja Volgan varrella. Ensimmäisen kerran paikka mainitaan vuonna 1071 nimellä *Ust-Šeksna* eli ”Šeksnan suu”. Seuraavan neljän vuosisadan ajan kaupunkia kutsuttiin vaihtelevasti Ust-Šeksnaksi ja Rybinskiksi. Vuodesta 1504 se mainitaan nimellä *Rybnaja Sloboda* (”kalastuskylä”). Nimi johtunee siitä, että kaupungista vietiin paljon sampia muualle.

1600-luvulla sloboda vaurastui kaupalla Länsi-Euroopan kanssa. Silloin rakennettiin useita kivikirkkoja, joista vain yksi on säilynyt nykypäivään. Vanhempaa arkkitehtuuria voi löytää kaupungin ulkopuolelta.

### Kultakausi
1700-luvulla kylän kaupan määrä kasvoi. Katariina II myösi Rybnaja Slobodalle kaupunginoikeudet 1777 ja nimesi sen Rybinskiksi. Kylän satamassa suuret Volgan alukset purettiin pienempiin veneisiin, jotka jatkoivat matkaa matalaan Mariinskin kanavaan, joka yhdistää Keski-Venäjän Itämereen. Kaupungissa oli 7&nbsp;000 asukasta, mutta siellä saattoi kerrallaan majoittua 170&nbsp;000 merimiestä ja 2&nbsp;000 alusta. Vähitellen pieni satama tuli tunnetuksi ”proomujen pääkaupunkina”.

Kaupungin tunnetui maamerkki, uusklassinen Kristuksen kirkastumisen katedraali, rakennettiin Volgan rannalle vuosina 1838–1851.

Ylisen Volgan kauppakeskuksena Rybinsk houkutteli ulkomaalaisia Länsi-Euroopasta. Tämän myötä Rybinskiin rakennettiin sekä luterilainen että roomalais-katolinen katedraali.

### 1900-luku
Neuvostovuosina Rybinskin nimi vaihtui neljä kertaa: Štšerbakov (1946), jälleen Rybinsk (1957), Andropov (1984) ja jälleen Rybinsk (1989).

Tärkeimmät teollisuudenalat nyky-Rybinskissä ovat lentokoneiden moottorien valmistus ja vesivoimalaitos. Kuten asiantuntijat varoittivat, Rybinskin jättiläispato, joka pitää takanaan Rybinskin tekojärveä (aikoinaan oli maailman suurin tekojärvi), asettaa kaupungin suureen vaaraan, jos pato murtuu.

## Katso myös
*Venäjän kultainen rengas

## Aiheesta muualla

* Rybinskiin keskittynyt portaali  
* Ympäröivän Rybinskin piirin kotisivut
Klassikot – Ne surkeimmat

__NOTOC__
**Klassikot – Ne surkeimmat** on suomalaisen Virtanen-yhtyeen kokoelma-albumi, joka sisältää yhtyeen koko tuotannon. Se julkaistiin vuonna 1990 paitsi tupla-LP:nä, myös kahtena C-kasettina, joista ensimmäinen sisälsi A- ja B-puolet ja toinen vastaavasti C- ja D-puolet.

## Kappaleet

### A-puoli
# Haloo
# Clark Kent
# Elektroninen xtaasi
# Hottentotti (alkup. Vesle Hoa)
# Atominarttu
# Ikiliikkuja
# Lolita

### B-puoli
# Harley Davidson
# Itsemurhalentäjä
# Kulkuri
# Olipa kerran rog
# Sesam
# Mun sukupolvi (alkup. ”My Generation”)
# 20 j.J.D.

### C-puoli
# Rick Random Prologi
# Rick Random
# Robotti
# Luumu
# Lady-like
# Mustasukkainen nainen
# Alapään nero
# Neiti Nopea

### D-puoli
# Rolls Royce
# Pyromaani
# Rakkaus, aikamme sairaus
# Ontuva myrkky
# Comus
# Loinen
# Temppu
Seventeen Seconds

**Seventeen Seconds** on englantilaisen rock-yhtye The Curen studioalbumi vuodelta 1980. Se julkaistiin uudelleen vuonna 2005, sisältäen toisen levyn, jolla on mm. demoja ja live-esityksiä levyn teon ajalta.

## Kappaleet
# 
# 
# 
# 
# 
# 
# 
# 
# 
# 

### Uudelleenjulkaisun bonuslevy
# I'm a Cult Hero (I'm a Cult Hero -vinyyliltä *Cult Hero* -nimellä)
# I Dig You ((I'm a Cult Hero -vinyyliltä *Cult Hero* -nimellä)
# Another Journey by Train (kotidemo, instrumentaalikappale)
# Secrets (kotidemo, instrumentaalikappale)
# Seventeen Seconds (live)
# In Your House (live)
# Three (alt studio mix)
# I Dig You (Cult Hero live)
# I'm a Cult Hero (Cult Hero live)
# M (live)
# The Final Sound (live)
# A Reflection (live)
# Play for Today (live)
# At Night (live)
# A Forest (live)

## Kokoonpano
* Robert Smith ‎– kitara, laulu
* Simon Gallup ‎– basso
* Matthieu Hartley ‎– koskettimet
* Laurence Tolhurst ‎– rummut

## Arvostelut
* AllMusic: 
* Soundi: 

## Lähteet
Natascha Börger

**Natascha Vanessa Börger Sevilla** (s. 1981) on saksalainen valokuvamalli ja kauneuskuningatar. Hän syntyi Venezuelassa, ja hänellä on saksalainen isä. 

Börger voitti vuonna 2002 Miss Saksa -kilpailun. Hän osallistui saman vuoden toukokuussa Miss Universe -kilpailuun San Juanissa, Puerto Ricolla. Hän voitti elokuussa 2002 Top Model of the World -kilpailun Aachenissa. 

Natascha Börger kruunattiin Miss Baltic Seaksi 2003 ja sijoittui toiseksi Miss Eurooppa -kilpailussa 2002. Hän meni vuonna 2005 naimisiin amerikkalaisen jalkapallon pelaaja Gabriel Crecionin kanssa. Pari asuu yhdessä Los Angelesissa, Kaliforniassa.
Faith (The Curen albumi)

**Faith** on The Curen kolmas albumi ja se on julkaistu vuonna 1981. Se julkaistiin uudelleen vuonna 2005 kahden levyn versiona. Toinen levy sisältää muun muassa ennenjulkaisemattomia demoja.
__NOTOC__
## Kappaleet
#
#
#
#
#
#
#
#
#

### Uusintapainoksen bonuslevy
CD sisältää harvinaisia kappaleita vuosilta 1980–1981.

# Faith (Robert Smithin kotidemo
# Doubt (Robert Smithin kotidemo)
# Drowning (kotidemo)
# The Holy Hour (kotidemo)
# Primary (studio-otos)
# Going Home Time (studio-otos)
# The Violin Song (studio-otos)
# A Normal Story (studio-otos)
# All Cats Are Grey (live)
# The Funeral Party (live)
# Other Voices (live)
# The Drowning Man (live)
# Faith (live)
# Forever (live)
# Charlotte Sometimes (single)

## Kokoonpano
* Robert Smith – kitara, koskettimet ja laulu
* Simon Gallup – basso
* Laurence Tolhurst – rummut

## Arviot
* Allmusic: 
* Imperiumi: 10/10
* Pitchfork Media: 8.8/10
* Soundi: 

## Lähteet

## Aiheesta muualla
* Faith discogs.com -sivustolla
Uusi jääkausi uhkaa

**Uusi jääkausi uhkaa** on suomalaisen Virtanen-yhtyeen toinen ja viimeinen albumi. Se julkaistiin vuonna 1975.

## Kappaleet
Kaikki kappaleet kirjoittanut Veltto Virtanen, ellei toisin mainittu.

;A-puoli
#
#
#
#
#
#
#

;B-puoli
#
#
#
#
#

**CD:n bonuskappaleet**
#
#
#
Tony Rolt

**Anthony Peter Roylance "Tony" Rolt** (s. 16. lokakuuta 1918 Bordon, Hampshire – 6. helmikuuta 2008) oli brittiläinen kilpa-autoilija. 

## Ura
Hän osallistui vuosina 1950, 1953 ja 1955 kolmeen Formula 1 -sarjan MM-osakilpailuun, jotka olivat kaikki Britannian GP:itä. Hän keskeytti jokaisessa. Hän voitti Le Mansin 24 tunnin ajon vuonna 1953.

Kilpa-ajouransa jälkeen Rolt ryhtyityi liikemieheksi ja perusti Freddy Dixonin kanssa turvavarusteita, kuten lukkiutumattomia jarruja valmistavan yrityksen. Lisäksi hän turvasi taloudellisen toimeentulonsa tekemällä yhteistyötä Harry Fergusonin kanssa, joka valmisti traktoreita. Myöhemmin Fergusonin kuoleman jälkeen hän alkoi rakentaa vuonna 1961 yksipaikkaisia Ferguson -kilpa-autoja, joilla Stirling Moss voitti F1-sarjan ulkopuolisen Oulton Parkin kilpailun. Ennen kuolemaansa Rolt oli viimeinen elossa ollut ensimmäiseen F1-kisaan Silverstonessa vuonna 1950 osallistunut kuljettaja.

## Sotilastausta
Rolt oli suorittamassa asepalvelusta kiväärikompaniassa, kun toinen maailmansota syttyi. Hänen yksikkönsä jäi puolustamaan Calais’ta, kun britit joutuivat vetäytymään Dunkerqueen. Rolt itse jäi vangiksi, ja hän joutui vankileirille. Leirillä hän yritti pakoa seitsemän kertaa, minkä vuoksi hänet siirrettiin tarkasti vartioituun vankilaan. Hän suunnitteli pakoa vankilasta riippuliitimen avulla, mutta liittoutuneet vapauttivat vankilan, ennen kuin liidin oli valmis.

## Lähteet
Miss Baltic Sea

**Miss Baltic Sea** oli Itämeren maissa vuosittain järjestettävä kauneuskilpailu. Se aloitettiin vuonna 1990, jolloin järjestettiin Miss Baltic Sea 1991 -kilpailu. Viimeisen kerran kilpailu järjestettiin itsenäisenä vuoden 2005 syksyllä, jolloin valittiin Miss Baltic Sea 2006. Tämän jälkeen Miss Skandinavia-kilpailu yhdistettiin Miss Baltic Sea -kilpailun kanssa ja yhdistetty kilpailu järjestettiin vielä kahdesti.

## Voittajat
* 1991: Nina Andersson (Suomi)
* 1992: Liis Tappo (Viro)
* 1993: Rasa Kukenyte (Liettua)
* 1994: Anna Malova (Venäjä)
* 1995: Eva Maria Laan (Viro)
* 1996: Agnieszka Zych (Puola)
* 1997: Nadine Schmidt (Saksa)
* 1998: Karita Tuomola (Suomi)
* 1999: Kadri Väljaots (Viro)
* 2000: Miroslawa Stronjny (Puola)
* 2001: Dagmar Makko (Viro)
* 2002: Heidi Willman (Suomi)
* 2003: Natascha Börger (Saksa)
* 2004: Anna Maria Strömberg (Suomi)
* 2005: Mira Salo (Suomi)
* 2006: Malwina Ratajczak (Puola)
* 2007: Dorota Gawron (Puola) (Miss Baltic Sea & Miss Skandinavia)
* 2008: Fanney Lára Guðmundsdóttir (Islanti) (Miss Baltic Sea & Miss Skandinavia)

## Katso myös
* Miss Universum
* Miss Maailma
* Miss International
* Miss Grand International
* Miss Earth
* Miss Eurooppa
* Miss Skandinavia
* Miss Suomi

## Aiheesta muualla
* Finnartist Oy
* http://www.pageantopolis.com/international/baltic_sea.htm
* http://www.pageantopolis.com/international/BalticScand.htm
Pornography

**Pornography** on The Curen neljäs albumi vuodelta 1982. Tämä albumi on ensimmäinen osa Robert Smithin "trilogiaa", johon kuuluvat myös albumit Disintegration ja Bloodflowers. Vuonna 2002 kaikki kolme albumia soitettiin livenä kokonaisuudessaan ja julkaistiin Trilogy-DVD:nä vuonna 2003. Pornography julkaistiin uudelleen vuonna 2005 remasteroituna kahden levyn versiona. Pornographyä pidetään The Curen synkimpänä albumina ja se sisältääkin paljon tummasävytteisiä sanoituksia sekä melankolisia ja ahdistuneita melodioita. Albumin äänitysprosessin aikana Robert Smith on kertonut yhtyeen käyttäneen runsaasti LSD:tä. Mielenterveysongelmat ja sisäiset riidat johtivat The Curen tauolle jäämiseen Pornography-kiertueen jälkeen vuonna 1982 ja basisti Simon Gallupin yhtyeestä eroamiseen.

## Kappaleet
# 
# 
# 
# 
# 
# 
# 
# 

### Uusintapainoksen bonuslevy (2005)
# Break (group home demo)
# Demise (studio demo)
# Temptation (studio demo)
# The Figurehead (studio demo)
# The Hanging Garden (studio demo)
# One Hundred Years (studio demo)
# Airlock: The Soundtrack
# Cold (live)
# A Strange Day (live)
# Pornography (live)
# All Mine (live)
# A Short Term Effect (live)
# Siamese Twins (live)
# Temptation Two (aka LGTB) (RS studio demo)

## Kokoonpano
* Robert Smith − kitara, laulu, koskettimet
* Simon Gallup − basso, koskettimet(vain levyllä)
* Laurence Tolhurst − rummut, koskettimet(vain levyllä)

## Arviot
* Allmusic: 
* Robert Christgau: C
* Soundi: 

## Lähteet
Faith

**Faith** voi tarkoittaa ainakin seuraavia asioita:

* Faith, naisen etunimi
* *[[Faith (The Curen albumi)|Faith]]*, The Cure -yhtyeen albumi vuodelta 1981
* *[[Faith (George Michaelin albumi)|Faith]]*, George Michaelin albumi vuodelta 1987
* *[[Faith (televisiosarja)|Faith]]*, eteläkorealainen TV-sarja vuodelta 2012
* *[[Faith (Isac Elliotin albumi)|Faith]]*, Isac Elliotin albumi vuodelta 2017
* *[[Faith (Pop Smoken albumi)|Faith]]*, Pop Smoken albumi vuodelta 2021.
Byam Martinin saari

**Byam Martinin saari** on yksi Kuningatar Elisabetin saarista Nunavutin territoriossa Kanadassa. Saari on noin 46 kilometriä pitkä, 37 kilometriä leveä ja pinta-alaltaan 1&nbsp;150&nbsp;neliökilometriä. Saari sijaitsee Melvillensaaren itäpuolella.

Saaren nimesi brittiläinen tutkimusmatkailija William Edward Parry etsiessään Luoteisväylää Atlantilta Tyynellemerelle.

## Lähteet
Tiia Louste

**Tiia Marja Kristiina Louste ** (oik. Louste-Tirranen, s. 28. toukokuuta 1947 Kannus) on suomalainen näyttelijä.

## Ura

Louste on valmistunut näyttelijäksi Suomen teatterikoulusta vuonna 1968, jonka jälkeen hän on näytellyt useissa elo­kuvissa ja televisio­sarjoissa. Louste on myös ollut kiinnitettynä Tampereen Teatterin, Intimi­teatteriin, Teatteri Pieneen Suomeen sekä Helsingin Kaupunginteatteriin 2001–2015.

Louste kuuluu Ryhmäteatterin perustaja­jäseniin.

## Yksityiselämä

Louste on naimisissa valo- ja ääni­suunnittelija Tomi Tirrasen kanssa.

## Filmografia

;Ääniroolit

## Lähteet

## Aiheesta muualla

*
Lost Wishes

__NOTOC__
***Lost Wishes*** on The Cure -yhtyeen rajoitettu kasettijulkaisu, joka sisältää neljä instrumentaalikappaletta. Kappaleet äänitettiin *[[Wish]]*-albumin äänitysten yhteydessä vuonna 1991. Kasetti oli saatavilla vain faneille postitilauksella. Kaikki siitä saadut tulot lahjoitettiin hyväntekeväisyyteen.

## Kappaleet
# 
# 
# 
# 

## Kokoonpano
*Robert Smith – kitara
*Simon Gallup – basso
*Porl Thompson – kitara
*Perry Bamonte – kitara, koskettimet
*Boris Williams – rummut

## Lähteet
Benjamín Mendoza y Amor Flores

**Benjamín Mendoza y Amor Flores** (1935−2014) oli bolivialainen surrealistinen taidemaalari, joka yritti murhata paavi Paavali VI:n Manilan lentoasemalla Filippiineillä vuonna 1970.

Mendoza syntyi La Pazissa. Hän lähti kotimaastaan vuonna 1962. Vuosina 1962–1970 Mendoza asui Argentiinassa, Yhdysvalloissa, Japanissa, Hongkongissa ja Filippiineillä.

27. marraskuuta vuonna 1970 kello 9.30 aamulla hän yritti murhata papiksi pukeutuneena paavi Paavali VI:n puukolla, kun tämä oli noussut yksityiskoneesta Manilan lentoasemalla. 21. huhtikuuta vuonna 1971 Mendoza sai vankeustuomion. Hänet vapautettiin 38 kuukauden vankeuden jälkeen ja karkotettiin takaisin Boliviaan.

## Lähteet
Leopardihai

**Leopardihai** (*Triakis semifasciata*) on pienehkö (keskimäärin 1,5 metriä pitkä) hailaji, jota tavataan Tyynessämeressä Pohjois-Amerikan rannikolla hiekka- ja mutapohjaisissa vesissä 6–90 metrin syvyydessä. Se liikkuu pohjan lähistöllä, mutta on aktiivisempi kuin esimerkiksi merienkeli.

## Ulkonäkö ja väritys

Leopardihain ruumis on hoikka ja pitkulainen. Selässä ja kyljissä on tummanruskeita laikkuja ja vatsa on valkoinen. Kuono on suhteellisen lyhyt ja sen alla on lyhyet viiksisäikeet.

## Ravinto

Leopardihai saalistaa kaloja, äyriäisiä, nilviäisiä ja matoja, joita se löytää pohjasta viiksisäikeidensä avulla. Se itse voi joutua jonkin suuremman hailajin, esimerkiksi valkohain (*Carcharodon carcharias*) saaliiksi. Leopardihai ei ole ihmiselle vaarallinen.

## Lisääntyminen

Leopardihai on ovovivipaarinen. Poikaset kuoriutuvat emon mahassa ja syntyvät 10–12 kuukauden kuluttua parittelusta. Kerralla poikasia voi syntyä enintään 33. Synnytysaika on huhti-toukokuussa.

## Lähteet

## Aiheesta muualla
*
Lamoraal van Egmont

**Lamoraal I graaf van Egmont** (myös **Egmond**) (1522–1568) oli flanderilainen kenraali ja valtiomies, joka vaikutti 1500-luvulla juuri ennen kahdeksankymmenvuotista sotaa. Hän syntyi Alankomaiden rikkaimpiin ja vaikutusvaltaisimpiin kuuluvasta perheestä ja oli äitinsä puolelta Espanjan kuninkaan serkku. Hän peri vuonna 1542 veljensä tiluksen Hollannissa. 

Espanjan armeijan palveluksessa hän voitti ranskalaiset vuosina 1557 ja 1558. Palkkioksi hänet nimitettiin vuonna 1559 Flanderin ja Artoisin valtionhoitajaksi. Yhdessä Vilhelm I Oranialaisen kanssa hän vastusti Espanjan inkvisitiota. 

Filip II lähetti Alban herttuan Fernando Álvarez de Toledon Hollantiin, jolloin Vilhelm pakeni Brysselistä. Egmont ja Philip de Montmorency jäivät kuitenkin kotikaupunkiinsa. Alban herttua pidätytti heidät heti ja asetti syytteeseen maanpetoksesta. Vaikka Egmont pysyi kuninkaalleen uskollisena, hänet tuomittiin ja teloitettiin vuonna 1568. Egmont haudattiin Zottegemiin. Kaupungissa on nykyään Egmontille omistettu museo ja kaksi patsasta .

Egmontin kreivi on Goethen näytelmän *[[Egmont (näytelmä)|Egmont]]* päähenkilö. Ludwig van Beethoven sävelsi näytelmään alkusoiton.

## Lähteet

## Aiheesta muualla
Carlsbad

**Carlsbad** voi tarkoittaa seuraavia asioita:

*Carlsbad (Kalifornia), kaupunki Kaliforniassa Yhdysvalloissa
*Carlsbad (New Mexico), kaupunki New Mexicossa Yhdysvalloissa
*Carlsbad (Texas), paikka Texasissa Yhdysvalloissa
*tšekkiläisen kaupungin Karlovy Varyn englanninkielinen nimi
Kirsi Salo

**Kirsi Salo** (s. 7. helmikuuta 1967 Helsinki) on suomalainen televisiopersoona ja hyvinvointivalmentaja. Hän luennoi ja kurssittaa hyvinvoinnin teemoista ja on tehnyt Suomen ensimmäisen tantrisen verkkokurssin pareille. Salo on tuonut Suomessa voimakkaasti esiin tantran hyötyjä emotionaalisen eheytymisen työvälineenä.

Salo on koulutukseltaan kauppatieteiden maisteri. Aiemmin hän on työskennellyt rahoitusalalla, muun muassa osakkaana GF Money Oy:ssä sekä talousvalmentajana nettivälittäjä Nordnetissä. Hän aloitti uransa MTV3-kanavan *Talousuutiset*-ohjelmassa ja siirtyi myöhemmin Neloselle uutistenlukijaksi. Vuonna 2002 MTV3:lla alkoi Salon juontama *[[Heikoin lenkki]]* -visailuohjelma, jota jatkettiin kolme vuotta. Se keräsi parhaimmillaan yli 700 000 katsojaa. Heikoimmassa lenkissä Salolla oli kärkäskielisen juontajan rooli.

Vuonna 2006 Kirsi Salo juonsi Sub-televisiokanavalla *[[Baari (ohjelma)|Baari]]*-ohjelmaa. Syksyllä 2007 hän aloitti televisioruutuihin palanneen *[[Tupla tai kuitti]]* -ohjelman emäntänä. Salon viimeisin ohjelma on Nelosen tositelevisiosarja *[[Kirsi ja himoshoppaajat]]*, jossa hän Terhi Majasalmen kanssa auttaa ihmisiä huolehtimaan taloudestaan.

Salo on ollut kihloissa rockmuusikko Sammy Aaltosen kanssa. Pariskunnalla on kaksi yhteistä poikaa.

Vuonna 2017 Kirsi Salo kertoi ostaneensa talon ja maata Kolumbiasta ja perustavansa sinne ekokylän ja hyvinvointikeskuksen. Sittemmin Kirsi Salo on luopunut Kolumbian ekokylästä ja perustanut Juvalle Onnellisten kylän. Hän kertoo eronneensa suhteesta vuonna 2023.

## Lähteet

## Aiheesta muualla
*Kirsi Salon verkkosivusto 
*
MAC-10

Ingram **MAC-10** (*Military Armament Corporation Model 10*) on yhdysvaltalainen konepistooli. Gordon B. Ingramin suunnittelema ase tuli markkinoille vuonna 1970. Enimmäkseen prässätystä teräslevystä valmistetun aseessa on niin kutsuttu teleskooppilukko ja  terästangosta valmistettu teleskooppiperä. Aseessa on kiinteä, 100 jaardin (91 m) etäisyyteen asetettu tähtäin. Perä poistettuna tai sisääntyönnettynä aseen pituus on vain 269 mm. MAC-10 ei menestynyt kaupallisesti hyvin, vaikka jotkut erikoisjoukot kiinnostuivatkin siitä.

Aseen suurimmat ongelmat ovat valtava tulinopeus (jopa 1380-1600 laukausta minuutissa) sekä lyhyestä piipusta ja kiinteästä tähtäimestä johtuva epätarkkuus. Samoin sen teleskooppiperä oli aivan liian hento, että sitä olisi voinut käyttää taistelutilanteessa. Valtava tulinopeus merkitsi sitä, että jos ampuja ei ollut tarkkana sarjojen pituudesta, hän saattoi helposti ampua koko lippaallisen kerralla tyhjäksi. Aseen katsottiin olevan riittävän tarkka vain noin 50 jaardin (45 m) etäisyyteen. Aseella on myös voimakas rekyyli, joka johtaa voimakkaaseen piipun kohoamiseen sarjoja ammuttaessa. Näistä syistä USA:n poliisi valitsi MP5:n sarjatuliaseekseen.

Ingram oli suunnitellut aseen käytettäväksi yhdessä äänenvaimentimen kanssa. Toimituspakkauksessa tuli aseen mukana äänenvaimennin, jossa oli sama sarjanumero kuin aseessa itsessään, ja äänenvaimentimen saattoi ruuvata piippuun kiinni. Äänenvaimentimen kanssa aseen käytettävyys ja tarkkuus parani huomattavasti, ja ampuja saattoi tukea asetta vasemmalla kädellään äänenvaimentimesta. Kuitenkin aseella ammuttiin yleensä ilman äänenvaimenninta, jolloin sen ongelmat korostuivat.

Gordon Ingram kehitti aseesta edelleen pienempikaliiberisen version MAC-11, joka ei sekään menestynyt kaupallisesti, mutta joka on aseharrastajien suosiossa.

## Tekniset tiedot
*Kaliiperi: 
*Pituus (perän kanssa): 548 mm
*Paino: 2,84 kg
*Lipas: 30, 32 patruunan tankolipas
*Luodin lähtönopeus:
Japanese Whispers

__NOTOC__
**Japanese Whispers: The Cure Singles Nov 82:Nov 83** on The Curen kokoelmalevy, joka julkaistiin 6. joulukuuta 1983. Käytännössä se on singlejen "Let's Go to Bed", "The Walk" ja "The Lovecats" kokoelma. Muut kappaleet ovat singlejen b-puolia. Yksi tällä aikakaudella tehdyistä kappaleista, "Mr. Pink Eyes", jätettiin kokoelmasta pois. Japanese Whispersiä ei tulla uudelleenjulkaisemaan muiden The Cure -levyjen tapaan, sillä sitä ei pidetä oikeana studioalbumina vaan kokoelmana.

## Kappaleet
# 
# 
# 
# 
# 
# 
# 
# 

## Kokoonpano
* Robert Smith – laulu, kitara, basso ja koskettimet
* Laurence Tolhurst – koskettimet, rumpukone
* Steve Goulding – rummut (kappaleet 1 ja 3)
* Phil Thornalley – basso (kappaleet 6 ja 8)
* Andy Anderson – rummut (kappaleet 6 ja 8)

## Arvostelut
* AllMusic: 

## Lähteet
Seung-Hui Cho

**Seung-Hui Cho**, tunnettu myös nimellä **Cho Seung-Hui** (korealainen järjestys) ja **Seung Cho** () (18. tammikuuta 1984 Soul, Etelä-Korea &ndash; 16. huhtikuuta 2007 Blacksburg, Virginia, Yhdysvallat) oli korealaisopiskelija, joka tappoi 16. huhtikuuta 2007 32 opiskelijaa ja lopulta itsensä  Virginia Techin verilöylyssä Virginia Polytechnic Institute and State Universityssä.

Cho oli muuttanut vuonna 1992 kahdeksanvuotiaana Yhdysvaltoihin perheensä kanssa. He asettuivat Centrevilleen. Cho opiskeli englantia Virginia Techissa, mutta kertoi muun muassa huonetoverilleen opiskelevansa kauppatieteitä.

Ampumavälikohtaus on pahin oppilaitoksessa tapahtunut ampumalla tehty joukkosurma Yhdysvaltain historiassa. Cholla oli aseistuksenaan kaksi pistoolia ja runsaasti ammuksia. Cho oli eteläkorealainen, jolla oli pysyvä oleskelulupa Yhdysvalloissa. 

Cho jätti huoneeseensa pitkän jäähyväisviestin, jossa hän haukkui kampuksen opiskelijoita "rikkaiksi pennuiksi", "petkuttajiksi" ja "irstailijoiksi". Opiskelijatoverit ja opettajat ovat kuvailleet Chota hiljaiseksi ja omissa oloissaan viihtyneeksi. Chon on kerrottu myös kirjoittaneen "karmivia ja groteskeja" tuotoksia. Eräät amerikkalaiset psykiatrian asiantuntijat ovat vahvasti epäilleet Chon olleen teot tehdessään vakavasti psyykkisesti sairas (psykoottinen, paranoidi ja grandioosi). Lukioaikaisten koulutovereiden mukaan Cho oli koulukiusattu. Westfieldissä lukiota käynyt Cho oli ujon oloinen ja hiljainen. Häntä pilkattiin hänen puhetavastaan. Cho kuitenkin kärsi valikoivasta puhumattomuudesta.

## Nimi

Tiedotusvälineet käyttivät aluksi nimeä hänen kansalaisuutensa perusteella korealaisittain *Cho Seung-hui*, jossa sukunimi tulee ensin. Länsimainen versio, jota hän itse käytti ja mikä oli myös hänen opintorekisterissään ja ajokortissaan on *Seung-Hui Cho*. Hänen perheensä on vahvistanut myös jälkimmäisen oikeaksi. *Seung Cho* -nimeä hän käytti kirjoittamiensa näytelmien *Richard McBeef* ja *Mr. Brownstone* yhteydessä.

## Lähteet

## Aiheesta muualla
* Yleisradion uutiset tapahtumista 
* MTV3:n uutiset tapahtumista 
* BBC:n profiili tappajasta 
* Cho seung-hui Photos
Lowen oireyhtymä

**Lowen oireyhtymä** on X-kromosomin kautta resessiivisesti periytyvä perinnöllinen sairaus, joka johtaa näkö- ja kehitysvammaisuuteen. Lisäksi siihen kuuluu munuaisvaurio ja luustovikoja, monesti myös kouristuksia. Sairautta esiintyy ainoastaan pojilla.

Lowen oireyhtymä on hyvin harvinainen – se kuvattiin ensimmäistä kertaa 1950-luvulla Bostonissa, ja nykyisin on todettu viitisenkymmentä tapausta. Lowen oireyhtymää sairastavilla esiintyy puhekykyyn liittyviä ongelmia, ja silmäoireet (glaukooma yms) ja sokeus ilmenevät usein myöhemmällä lapsuusiällä.

Lowen oireyhtymästä kärsivät ovat yleensä keskitasoisesti/vaikeasti kehitysvammaisia. Sairauden ennuste ei ole kovin hyvä, sillä sen komplikaatiot saattavat johtaa kuolemaan jo varhaisella iällä. Muutoin elinajanodote on 30–40 vuoden paikkeilla.

Lowen oireyhtymään ei ole olemassa parantavaa hoitoa. Sairauden aiheuttava geenivirhe löydettiin vuonna 1992. 

## Lähteet
Kusessa

**Kusessa** on suomalaisen rock-muusikon Veltto Virtasen vuonna 1976 julkaistu debyyttialbumi sooloartistina. Levyn koko nimi on **Kusessa eli tarinoita kehityskaudelta koirasta kissaan**, ja se julkaistiin "Veltto V." -nimellä.
Albumista julkaistiin re-masteroitu CD-painos vuonna 2007.

## Kappaleet
;A-puoli
# Vaeltaja
# Veltto ratsastaa jälleen
# Taivaanrannan maalari
# Ei sen väliä
# Nyt
# Teoria tämäkin
# Pysy erossa meistä
# Nunna

;B-puoli
# Erämaan kettu
# Sellainen kuin sinä
# Sinä olet sade
# Laulava miekka
# Suuri taikuri Freud
# Tähtiä täynnä
# Eteen, päin
# Kehtolaulu

**CD:n bonuskappaleet (demoja suunnitellulle Kusessa II -LP:lle)**
# Juon punaista viiniä
# Kuinka moni meistä
# Sellainen oot sä
# Jollet se ole sinä
# Christiania
# Murra jo kuoresi
Kouvolan kaupungintalo

**Kouvolan kaupungintalo** on Kouvolan kaupunginvaltuuston ja -hallituksen kokoontumispaikka. Se sijaitsee Kouvolan keskustassa.

Kouvolan kaupungintalo on Juha Leiviskän ja Bertel Saarnion suunnittelema; se edustaa tyylisuunnaltaan modernismia. Rakennus valmistui vuonna&nbsp;1969, ja sitä pidetään Juha Leiviskän läpimurtotyönä. Rakennuksen julkisivut olivat alun perin marmoria, mutta 2000-luvun alussa tehdyn julkisivukorjauksen jälkeen sen seiniä on verhonnut marmoria kestävämpi portugalilainen graniitti.

Kaupungintaloa pidetään merkittävänä uudehkon suomalaisen arkkitehtuurin teoksena, ja Suomen DOCOMOMO-työryhmä on lisännyt sen ylläpitämäänsä merkittävien arkkitehtuuri- ja ympäristökohteiden valikoimaan. Vuonna 2017 Kouvolan kaupungintalo valittiin Iltalehden lukijaäänestyksessä Suomen komeimmaksi kaupungintaloksi.

Kellotornin kellosävelmän on säveltänyt Tauno Marttinen.

### Entinen kaupungintalo

”Tuulensuojaksi” kutsuttu keltainen puutalo Kouvolan keskustassa toimi kauppalan- ja kaupungintalona vuodesta 1923 vuoteen 1968.

## Lähteet

## Aiheesta muualla
*
Leon Cooper

**Leon N. Cooper** (28. helmikuuta 1930 New York – 23. lokakuuta 2024 Providence) oli yhdysvaltalainen fyysikko. Hän sai vuoden 1972 Nobelin fysiikanpalkinnon yhdessä John Bardeenin ja Robert Schriefferin kanssa suprajohtavuuden perusteoriasta, jota kutsutaan heidän mukaansa BCS-teoriaksi.

Cooper oli professorina Brownin yliopistossa Rhode Islandin Providencessä, Yhdysvalloissa. Hän työskenteli myös CERNissä.

## Lähteet